
Gan ddefnyddio'r proffil disgybl a roddir, nodwch sut y gellid cwrdd ag agweddau penodol o ddatblygiad cyfannol y plentyn mewn lleoliad addysgol. Defnyddiwch gyfeiriadau at ddamcaniaethau perthnasol, ymchwil ac enghreifftiau o arfer rhagorol fel sail i hyn.

Cyflwyniad
Yn y blynyddoedd cynnar, mae deall datblygiad cyfannol dysgwyr ifanc yn hanfodol i addysg effeithiol. Bydd yr asesiad hwn yn archwilio datblygiad emosiynol, gwybyddol, a chorfforol Ella. Yn ogystal, byddwn yn nodi’r cryfderau Ella a’r meysydd sydd angen cefnogaeth bellach. Wrth gyfeirio at ddamcaniaethau perthnasol, ymchwil ac enghreifftiau o arferion gorau, bydd yr ysgrif hon yn archwilio sut y gal athro hybu datblygiad Ella yn unol â’i hanghenion unigryw a chyfrifoldebau proffesiynol. Mae dealltwriaeth athrawon o ddatblygiad plant yn allweddol er mwyn adnabod agweddau emosiynol, gwybyddol, a chorfforol datblygiad plentyn. Felly, bydd hwn yn helpu i allu nodi anghenion unigol, addasu dulliau dysgu a chynnig cefnogaeth briodol i hyrwyddo cynnydd llawn y plentyn. Yn ôl Llywodraeth Cymru (2020), rhaid i athro cyfrifol orchwylio uned cyfeirio disgyblion i sicrhau dealltwriaeth glir o gynnydd. Yn ogystal â hyn mae’r Llywodraeth Cymru (2020), yn dweud mai rhaid sefydlu trefniadau i sicrhau bod pob ymarferydd yn gallu cyfrannu at ddeialog broffesiynol.  

Mae’r dull cyfannol o ddatblygu plant yn ystyried pob agwedd ar ddatblygiad plentyn, gan bwysleisio sut mae’r meysydd hyn yn cydweithio. Yn ôl Llywodraeth Cymru (2023), mae Cwricwlwm i Gymru yn gweithio gyda meysydd fel Gofal Plant a Dechrau’n Deg i hyrwyddo datblygiad cyflawn plant. Mae hyn yn effeithio ar addysgu a dysgu trwy gefnogi pob rhan o ddatblygiad plentyn, nid dim ond dysgu academaidd. Yn ogystal â hyn mae’n annog athrawon i ddatblygu sgiliau cymdeithasol, emosiynol a chorfforol un plentyn ar yr un pryd, gan ddefnyddio gweithgareddau amrywiol i helpu'r plentyn i dyfu’n llawn.

Mae athro proffesiynol gyda rôl allweddol wrth gefnogi datblygiad plant drwy ystyried pob agwedd ar eu tyfiant. Mae hyn yn cynnwys creu amgylchedd diogel a chefnogol lle gall plant ddysgu a thyfu. Yn ôl Estyn (2023), mae sgiliau cyfathrebu yn hanfodol i ddatblygiad plant ac yn unol ar iaith y maent yn ei defnyddio. Mae’r athro hefyd yn gyfrifol am annog datblygiad cymdeithasol a sgiliau emosiynol drwy weithgareddau sy’n hyrwyddo cydweithio, empathi a hunanhyder. Fel y nodwyd gan Siencyn (2010, t. 12), mae sgiliau a dealltwriaeth staff o ddatblygiad plant yn allweddol i'w llwyddiant, yn hytrach na nifer yr oedolion syn presennol.

Prif gorff
Datblygiad Emosiynol 
Mae Ella, sy’n 4 oed ac yn y dosbarth Derbyn, yn wynebu heriau emosiynol allweddol. Yn gyffredinol, mae’n dibynnu’n fawr ar oedolion am arweiniad ac yn amharod i wahanu oddi wrth ei rhieni, yn enwedig ei mam. Mae hefyd yn dangos arwyddion o bryder mewn sefyllfaoedd newydd neu annibynnol, ac mae’n dechrau datblygu ofnau newydd oherwydd ei dychymyg byw. Mae’n cael hi’n anodd mynegi ei hemosiynau'n eiriol gan fod hi ddim yn dangos gofal a pharch tuag at eraill yn gyson, mae’n chwarae ar ben ei hun ac nid yn dangos ymwybyddiaeth o gyfoedion, ac mae’n dechrau cyfleu ei theimladau ac mae’n ymwybodol y gallai fod teimladau gwahanol gan eraill.  

Mae nifer o ddamcaniaethau datblygiad plant yn bwysig i ddeall sefyllfa Ella a’r ffyrdd gorau i'w chefnogi. Yn ôl Theori Seicogymdeithasol Erik Erikson, dadleuodd fod personoliaeth yn datblygu mewn trefn benodol trwy wyth cam o ddatblygiad seicogymdeithasol, o fabanod i fod yn oedolyn (Simply Psychology 2024). Gan ystyried y theori hon, mae Ella yn debygol fod yn y cam Menter yn erbyn Euogrwydd (3 a 5 oed), lle mae plant yn dechrau datblygu menter a chymryd rhan mewn gweithgareddau annibynnol. Yn achos Ella, mae ei ddibyniaeth uchel ar oedolion, diffyg hyder i wneud penderfyniadau’n annibynnol, ac anhawster i ryngweithio gyda chyfoedion yn awgrymu ei bod yn wynebu heriau yn y cam hwn. I hyrwyddo ella yn y cam hwn y gallai hi elwa o fentora neu sesiynau ELSA. Mae ELSAs yn cynllunio, cynnal a gwerthuso ymyriadau ar gyfer disgyblion sydd ag anghenion emosiynol a chymdeithasol (ADYaCH, 2024).

Ymhellach, mae Hierarchaeth Anghenion Abraham Maslow yn tynnu sylw at bwysigrwydd teimlad o ddiogelwch emosiynol cyn y gall plentyn ddatblygu ymhellach (Thomas a Lewis, 2023, t. 125). Dylai Ella deimlo’n ddiogel ac yn hyderus yn ei hamgylchedd cyn gallai hi fanteisio’n llawn ar gyfleoedd dysgu a rhyngweithio cymdeithasol. Mae theori hwn yn tanlinellu bod angen i blentyn gael ei anghenion sylfaenol eu bodloni cyn y gall symud ymlaen i gyrraedd ei botensial llawn. Yn achos Ella, mae angen iddi deimlo’n ddiogel ac yn sicr yn ei hamgylchedd ysgol, yn enwedig gan ei bod yn bryderus wrth wahanu oddi wrth ei rhieni ac yn dibynnu’n fawr ar oedolion am arweiniad. I wella ac osgoi hwn gallwn roi cyfarchiad i Ella yn y bore a hefyd rhoi dewisiadau i Ella am ba fath o gyfarchiad mae hi eisiau a pa weithgareddau mae hi eisiau wneud yn y dosbarth pob dydd fel gwelwn yn ddyddiau pontio. 

Yn ychwanegol, mae Theori Ecolegol Urie Bronfenbrenner yn pwysleisio bydd personoliaeth ac ymddygiad y plentyn yn dylanwadu ar y ffordd y mae pobl yn yr amgylchedd yn rhyngweithio a’r plentyn hwnnw (Bates, 2023, t. 194). Mae hyn yn awgrymu y gallai sefyllfa Ella wella os yw’r oedolion a’r cyfoedion o’i chwmpas yn darparu modelau a chefnogaeth gadarnhaol iddi. Gall y theori hon cynnig canmoliaeth a chefnogaeth pan fydd Ella yn ymgysylltu mewn ymddygiadau cadarnhaol neu’n cymryd camau tuag at annibyniaeth yn helpu i adeiladu ei hunan-barch. Er enghraifft, pan fydd Ella yn ceisio rhyngweithio gyda chyd-ddisgybl neu’n dechrau chwarae gydag unigolion eraill, mae rôl bwysig gan yr athro wrth atgyfnerthu ei ymdrechion, gan helpu Ella i deimlo’n fwy hyderus.  

Er mwyn cefnogi datblygiad emosiynol Ella, gall strategaethau ymarferol fel arferion cyson yn bwysig i leihau pryder drwy wneud yr amgylchedd yn fwy rhagweladwy. Gall hyn gynnwys amserlenni gweledol a chyfres o luniau sy’n dangos gweithgareddau dyddiol fel pa weithgaredd byddwn yn wneud nawr a nesaf fel gwelwn yn pontio. Yn ogystal, gall llythrennedd emosiynol fod yn strategaeth ddefnyddiol arall sy’n galluogi plant i adnabod a mynegi eu teimladau. Gwelwn yn ddyddiau pontio fod athrawon yn defnyddio cardiau fflach teimladau neu lyfrau stori i helpu deall a mynegi emosiynau. Gwelwn yn pontio gweithgareddau fel cylchoedd trafod emosiynol a modelu cynnig llwyfan diogel i archwilio emosiynau. Mae’r dulliau hyn yn dangos bod angen cefnogaeth bwrpasol i ddatblygu hyder a menter Ella drwy ddefnyddio trefnau cyson, strategaethau llythrennedd emosiynol, annog penderfyniadau bychain, a chreu cyfleoedd i ryngweithio a chyfoedion mewn modd diogel a strwythuredig. Bydd ymarferion hyn yn cefnogi datblygiad emosiynol Ella’n hanfodol.  

Datblygiad Gwybyddol
Mewn datblygiad gwybyddol Ella, mae hi’n profi heriau mewn sawl maes o’i datblygiad gwybyddol. Mae hi’n dangos dibyniaeth ar gyfarwyddyd oedolion, ansicrwydd wrth gymryd rhan mewn chwarae strwythuredig, a diffyg menter wrth wneud dewisiadau. Yn ogystal â hyn, mae gan Ella anhawster gyda sgiliau iaith, rhyngweithio cymdeithasol, a sgiliau gwneud penderfyniadau. Gall hyn fod yn arwydd o ddatblygiad gwybyddol a chymdeithasol cyfyngedig. Ymhellach, er bod ganddi ddealltwriaeth sylfaenol o gysyniadau amser ac ymwybyddiaeth ofodol fel gosod posau, dydy Ella ddim yn dangos diddordeb amlwg mewn gweithgareddau mathemategol sylfaenol fel cyfrif neu gyfateb, sy’n hanfodol ar gyfer datblygiad gwybyddol pellach.  

“Cognitive development means how children think, explore and figure things out. It is the development of knowledge, skills, problem solving and dispositions, which help children to think about and understand the world around them” (Help Me Grow, 2019). 

Mae Neaum (2013) yn diffinio datblygiad gwybyddol fel rhywbeth sy’n ymwneud ag adeiladu prosesau meddwl a sut rydym yn deall ac yn defnyddio’r hyn rydym yn ei dysgu. Yn gyntaf, mae theori Dewey yn cynnig mewnwelediad gwerthfawr wrth asesu anghenion Ella. Mae Dewey yn pwysleisio ar y gred bod pobl yn dysgu ac yn tyfu o ganlyniad i'w profiadau go iawn (Simply Psychology, 2024). Mae’r dull hwn yn awgrymu y dylid cynnig amgylchedd dysgu lle gall Ella archwilio a chymryd rhan mewn gweithgareddau ymarferol. Byddai hyn yn helpu i annog ei hymwybyddiaeth wybyddol drwy wneud cysylltiadau go iawn rhwng gweithgareddau a’u pwrpas. Ond ar y llaw arall, roedd Jean Piaget yn awgrymu fod pedwar cam o ddatblygiad gwybyddol yn ystod plentyndod (BBC, 2024). Gan ddarllen y pedwar cam hwn gallwn weld fod Piaget yn awgrymu fod Ella yn y cam cynweithredol, lle mae plant yn meddwl yn symbolaidd ond heb resymeg fanwl. Gall annog chwarae, siarad â phlant yn aml, a chwilio am lyfrau i ddarllen efo Ella chefnogi'r cam hwn (Meggitt, 2006, t. 86). Mae cyfraniad Vygotsky hefyd yn bwysig, yn enwedig drwy’r cysyniad o’r Parth Datblygiad Procsimol (ZPD). Credai Vygotsky mai rhyngweithio cymdeithasol a chyfoedion, athrawon, teulu a ffrindiau yw’r ffordd y mae gwybodaeth a meddyliau’n cael eu ffurfio (Bates, 2023, t. 48). Felly, trwy ryngweithio a chyfoedion ac oedolion, gall hi ddysgu pethau newydd a chynyddu ei hyder mewn amgylchedd cefnogol. 

Dylai strategaethau i gefnogi Ella gynnwyd gemau strwythuredig i wella rhesymeg a dilyniant, ynghyd a chwarae dychmygol fel pypedau i hybu rhyngweithio cymdeithasol. Gall tasgau tric a chlic a defnyddio cerddoriaeth fel gwelwn yn pontio fod yn weithgaredd i Ella i helpu gyda'i datblygiad sgiliau iaith a llafar. Yn ogystal â hyn mae’r dull Pie Corbett yn effeithiol iawn i ella oherwydd gall wella ei chof ai iaith gan ddefnyddio symudiadau i adrodd stori. Gall yr athro greu amgylchedd dysgu diogel, darparu cymorth cam wrth gam, a defnyddio modelau cadarnhaol, gan ddefnyddio adborth cadarnhaol a gweithgareddau rhyngweithiol i hybu hyder a datblygiad gwybyddol Ella.

Datblygiad Corfforol
Mae Ella yn ogystal, yn wynebu sawl her yn ei datblygiad corfforol. Mae'r rhain yn cynnwys anawsterau gyda sgiliau echddygol bras a sgiliau echddygol man. Mae’r term ‘sgiliau echddygol bras’ yn disgrifio ymddygiadau fel cerdded a chropian sy’n galluogi plentyn i lywio ei amgylchedd (Crowley, 2014, t. 86 a 87). I gyfeirio at Ella yn y cyd-destun hwn gennym ni allai hopian ar un troed yn gyson, ddal pêl sy’n bownsio, a hefyd mae Ella yn mynd lawr y grisiau gyda dwy droed ar bob gris gan ddal gafael yn llaw oedolyn. Mae hwn yn dweud wrthon ni fod Ella tu ôl yn ei ddatblygiad corfforol gan mae Meggitt, C (2006) yn awgrymu fod plant pedair oed yn gallu “rhedeg i fyny ac i lawr y grisiau, un troed ar bob gris” a gallu “dal, cicio, taflu a bownsio pêl”. Mae’r term ‘sgiliau echddygol manwl’ yn disgrifio patrymau symudiadau bach fel cael gafael mewn gwrthrychau (Crowley, 2014, t. 87). I gyfeirio at Ella yma, nid ydy eto wedi sefydlu dewis llaw bendant i'w ysgrifennu, ac mae hi’n dal pensil gyda gafael pedwar bys ar led a sgriblo ar bapur. Yn ôl Meggit, C (2006), mae hi’n dweud fod plant pedair oed yn gallu “dal a defnyddio pensil neu ben fel oedolyn”. Felly mae hwn yn awgrymu fod Ella tu ôl yn ei ddatblygiad corfforol hefyd.  

O safbwynt damcaniaethol, mae pwyslais Friedrich Froebel ar chwarae strwythuredig a gweithgareddau ymarferol yn cyd-fynd yn dda a’r hyn sydd ei angen ar Ella. Mae Froebel yn credu bod plant, trwy chwarae, yn dod ar draws y byd yn uniongyrchol ac yn adeiladu eu dealltwriaeth ohono (Early Education, 2021). Felly gall athrawon defnyddio ymarferion rhyngweithiol ac ymarferol i wella dysgu sydd yn awgrymu y gallai Ella elwa ar weithgareddau megis adeiladu gyda blociau, cwrs rhwystrau, a thasgau corfforol strwythuredig eraill. Ymhellach, arsylwodd a chofnododd Gesell dueddiadau yn natblygiad plant, gan ddangos bod pob plentyn yn mynd trwy gyfnodau tebyg a rhagweladwy, er bod pob plentyn yn symud ymlaen trwy’r cyfnodau hyn ar gyfradd gwahano (Gesell at Yale, 2024). Felly, yn achos Ella, mae’n cefnogi gweithgareddau sy’n cyd-fynd a’i lefel bresennol, yn hytrach na’i brysio, gan alluogi iddi ddatblygu’n naturiol trwy chwarae strwythuredig a chefnogaeth barhaus.  

I gefnogi datblygiad corfforol Ella, dylai strategaethau ganolbwyntio ar adeiladu hyder a’i sgiliau graddol. Ar gyfer sgiliau echddygol bras, gall gweithgareddau awyr agored fel cyrsiau rhwystrau, gemau ras, a defnyddio offer chwarae helpu cydsymud a chydbwysedd. Gall Ella chwarae gyda pheli meddal, sy’n haws eu dal, ac yna symud ymlaen i beli llai a bownsio. Anogir hefyd archwilio offer chwarae awyr agored, fel fframiau dringo, gyda goruchwyliaeth fach ond gefnogol, i helpu Ella i deimlo’n fwy diogel wrth arbrofi a’i galluoedd corfforol. Ar gyfer sgiliau echddygol man, gall gweithgareddau fel mowldio clai, edafu gleiniau, a llunio gyda chyfarpar amrywiol gryfhau cyhyrau ei dwylo fel y gwelsom yn pontio. Dylai’r gweithgareddau hyn gynnwys defnyddio’r ddwy law i annog Ella i ddatblygu llaw flaenllaw yn naturiol. Mae rôl yr athro yn hanfodol wrth greu amgylchedd strwythuredig ond cefnogol i Ella. Gall sefydlu trefn gyson gyda chyfarwyddiadau clir ac adborth cadarnhaol helpu iddi deimlo’n ddiogel i gymryd risgiau a datblygu annibyniaeth. Drwy’r strategaethau hyn, gall Ella symud ymlaen yn hyderus yn e datblygiad corfforol wrth feithrin ei lles cymdeithasol ac emosiynol.

Casgliad
I gloi, mae darparu cefnogaeth gynhwysfawr i Ella yn gofyn am ddealltwriaeth fanwl o’i datblygiad emosiynol, gwybyddol a chorfforol, Drwy strategaethau sy’n lleihau pryder ac yn hybu hyder, gellir gwella ei lles emosiynol. Mae dulliau rhyngweithiol yn helpu i feithrin ei sgiliau gwybyddol, gan annog datblygiad trwy brofiadau ymarferol. Mae gweithgareddau corfforol wedi’u teilwra’n datblygu cydsymud a chryfder echddygol. Wrth ystyried damcaniaethau fel Maslow, Piaget, a Froebel, gall athrawon greu amgylchedd cefnogol sy’n annog twf cyfannol. Trwy gydweithi gyda theuluoedd a gweithwyr proffesiynol, gall y dull hwn sicrhau bod Ella’n datblygu’n hyderus ac yn llawn ei photensial.  

